
    Republika Hrvatska
 Trgovački sud u Osijeku
   Osijek, Zagrebačka 2


U   I M E   R E P U B L I K E  H R V A T S K E

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, Regionalnog centra Zagreb, OIB: 85821130368, Zagreb, Trg svibanjskih žrtava 1995. 1, za provedbu skraćenog stečajnog postupka nad stečajnim dužnikom AMIGO ZLATKO d.o.o. za ugostiteljstvo, MBS: 080946108, OIB: 69559443593, Zagreb, Berislavićeva 4/I, 11. lipnja 2018.	

    r i j e š i o   j e

I. Obustavlja se skraćeni stečajni postupak nad stečajnim dužnikom AMIGO ZLATKO d.o.o. za ugostiteljstvo, OIB: 69559443593, MBS: 080946108, Zagreb, Berislavićeva 4/I.
	
II. Postupak će se nastaviti prema općim odredbama Stečajnog zakona.


Obrazloženje


Trgovački sud u Zagrebu 18. siječnja 2018. zaprimio je zahtjev Financijske agencije, Regionalnog centra Zagreb, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-206 od 15. siječnja 2018. nad stečajnim dužnikom AMIGO ZLATKO d.o.o. za ugostiteljstvo, OIB: 69559443593, MBS: 080946108, Zagreb, Berislavićeva 4/I.
	
Visoki trgovački sud Republike Hrvatske rješenjem poslovnog broja: 31-Su-236/18-3 od 9. ožujka 2018. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 9. travnja 2018.

Nakon izvršenog uvida u Sudski registar Trgovački sud u Osijeku 18. travnja 2018. u skladu sa čl. 430. Stečajnog zakona (Narodne novine, broj: 71/15 i 104/17; u daljnjem tekstu SZ) objavio je Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 7. lipnja 2018. zaprimljen je podnesak vjerovnika ZAGREBAČKI HOLDING d.o.o., Podružnica Robni terminali Zagreb, Zagreb, Jankomir 25, sa prijedlogom za otvaranje stečajnog postupka nad predmetnim stečajnim dužnikom i to na posebnom obrascu sukladno čl. 16. SZ-a, a iz razloga što prema istom ima tražbinu u iznosu od 112.399,87 kuna, koja se temelji na Ugovoru o zakupu poslovnog prostora, broj 28-14-ZP od 30. listopada 2014. i dodatku broj 1 Ugovora od 27. svibnja 2015., koju tražbinu stečajni dužnik nije namirio. Također, vjerovnik je naveo da kod stečajnog dužnika postoji stečajni razlog iz čl. 6. st. 2. SZ-a, obzirom na dan 12. siječnja 2018.  u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju dužem od 120 dana, u ukupnom iznosu od 87.794,05 kuna. 

Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, u skladu s čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.


U Osijeku  11. lipnja 2018.

Zapisničar:      
Renata Horvat

                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom
trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                                        

D N A :
1. FINA, RC Zagreb
1. ZAGREBAČKI HOLDING d.o.o.,
Podružnica Robni terminali Zagreb,
Zagreb, Jankomir 25
1. Stečajni dužnik 
1. e-oglasna ploča suda uz prijedlog vjerovnika
za otvaranje stečajnog postupka (str. 13-15 spisa)
1. riješeno obustavom
1. kal. 2. srpnja 2018.

